
Fulgeraţi de îndârjită durere vestim tuturor Românilor că, 


Moldovenia din Nordul Bucovinei 


după necurmată boliște politicianistă, a răposat (vre- 

melnic) în Februarie 1930, decând, 6 ore de limbă 

ucraineană în școlile primare de peste Prut, vor să ni-i 

înstrăineze până şi pe nevinovaţii copii ai proaspeţilor 

colonişti români din... republica lui Krakalia și Dutczak. 

Dar ca nişte binecredincioşi creștini ce sântem, nu 
pregetăm de a crede întru 


Invierea morților!... 


Şi nu uităm căm Austria (1!!!) -din 1786 „se făceau 
şcoale moldoveneşti ... . şi peste Prut până la Cere- 
muş şi Nistru“ (vezi (Gh. Bogdan-Duică, Bucovina 


1895, 131)!!! 

Vasile Tarnavschi 
Cu prilejul împlinirii a 70 de ani 


Discret, modest şi retras cum a trăit o viaţă întreagă, 
venerabilul profesor dela Facultatea de Teologie din Cermăuţi 
Vasile Tarnavschi a sărbătorit, în preajma Crăciunului din 1929, 
între ai lui, şi numai între ai lui, cei şaptezeci de ani de viaţă, 
dăruiţi de Cel-de-sus, și trei decenii de apostolat la catedră. 

În zilele noastre, când fiecare tinerel se îmbulzește să feri- 
cească lumea cu mesianismul său politic, științific sau literar, 
viața şi activitatea lui Vasile Tarnavschi pot trece drept pildă 
de urmat şi sunt și o bună şi elocventă lecţie pentru toţi cei ce 
se pregătesc să înveţe pe alţii. Departe de zgomotul lumii, mo- 
dest din fire, dispreţuitor al fastului strălucitor, după care adesea 
nu se ascunde nimic, V. Tarnavsehi și-a început cariera ca preot 
la sate, continuând preoţia apoi la Suceava lui Ștefan cel Mare. 
Când Consiliul Facultăţii de Teologie i-a dat o bursă pentru 
străinătate, Tarnavschi a considerat lucrul acesta ca obligaţie, iin- 
pusă lui, de a lucra în domeniul stiinței teologice şi de a vieţui 
în preceptele lui Hristos. Rar om care să fi fost atât de sincer 
credincios şi să-și fi îndeplinit cu atâta conștiință îndatoririle de 
creștin şi preot. 

Crescut, la Facultatea de "Teologie din Cernăuţi, în școala 
de aspră datorie, de muncă fără preget şi de ortodoxism neclintit 
a lui Eusebie Popovici, Vasile Tarnavschi, ajuns coleg al 
dascălului său, a desfăşorat la această venerabilă Facultate, atât 
de scumpă tuturor Românilor, o activitate ştiinţifică dintre cele 
mai frumoase și a fost un profesor dintre cei mai respectaţi şi severi. 

De o modestie aproape exagerată, evitând după putinţă ser- 
bări şi solemnităţi, închis în cabinetul său de lucru, V. Tarnavschi 
a strâns un imens material ştiinţific din domeniul ştiinţei Tes- 
tamentului Vechiu, devenind cel mai bun cunoscător al acestei 
atât de vaste şi complicate discipline. 

Din laboratorul său ştiinţitie au ieşit cărți importante, ca 
traducerea din textul original a Genezei, Exodului şi Leviticului. 
Comentariile la aceste traduceri sunt o elocventă dovadă a ști- 
inţei profesorului Tarnavschi. 

Operele publicate acum de curând, în 1928 şi 1930: „Intro- 
ducere în cărţile sfinte ale Testamentului Vechiu“ şi „Arheologia 

biblică“, respectabile volume decâte 600 şi 700 de pagini, ne pre- 
zintă roadele unei munci de 30 de ani, îndeplinită cu stăruinţă 
acribie ştiinţifică şi o disciplină morală fără păreche. 


2. 


Cufundat în studierea limbilor orientale şi a problemelor 
atât de mult şi pasionat desbătute în jurul cărților sfinte și a 
auteniicităţii lor, profesorul Tarnavschi părea mai mult un fel 
de schimnic din altă lume care mar fi știut ce se petrece în 
jurul său. 

Profesorul care, sfielnic şi discret, pare că evita chiar şi pri= 
virea studenţilor săi, făcea impresia că este un om pe care nu-l 
interesează uici oamenii nici lucrurile ce nu stau în legătură cu 
„... Testamentul Vechiu. 


Dar când tu student din Transilvania, te duceai cu sfială și 
neliniște la examen la Vasile Tarnavschi, deodată ţi se înfățișa 
alt, om. Intre zidurile magnific de sumbre cari adăpostesc cea mai 
frumoasă bibliotecă teologică, ce avem, după întrebările precipitate 
şi puse cu grabnică nervositate, din specialitatea sa, deodată se 
deschidea sufletul de Român al lui Vasile Tarmavschi şi întrebările 
ulterioare — cari erau acum alt examen — despre împrejurările 
din Ardeal și din România de atunci, îţi arătau că profesorul 
acesta este bine informat şi dowmic de a şti ce se petrece în 
Românimea întreagă. Și în chip misterios parcă răsăria — în 
ciuda pajurei cu două capete care-și fâlfăia a moarte aripile dea: 
supra Bucovinei, — icoana unei perfecte solidarităţi sufleteşti a 
Românilor de pretutindeni ... 

Dela Facultatea de Teologie din Cernăuţi deci venia nu 
numai știința, ci își radia puterile sale misterioase și un suflet 
ales, pasionat, pentru problemele mai puţin teologice ale neamului 
românesc 


Această onestitate de caracter, această omenie în cele ştiin- 
țifice ca, și în cele naţionale constituiese — cred — caracteristica 
vieţii și activităţii profesorului Vasile Tarnavschi. lar discreţia 
cu care sa manifestat totdeauna acest onorabil, conştiincios şi în- 
vățat Apostol nau putut decât să-i mărească valoarea de sa- 
vant şi Român. 

R. Cândea 

Conferințele d-lui Gh. Bogdan-Duică *) 
III 


Despre poetul C. Conachi !) 


Conferenţiarul porneşte dela expunerile d-lui N. Iorga, în 
istoria literară a sec. XVIII, pe care le numeşte nedreptate şi 
chiar calomnioase. Conachi ar fi fost un zgâreit, un meticulos, un 
tacticos „cum îl arată și lunga, uscata, pleoșştita figură“, etc. 
D-l G. B-D. îi opune deseripţia diplomatului francez br. de Bois 
le Comte (1834) care-l numeşte pe Conachi om cu forme dulci, 
timide, desmierdătoare, cu maniere simple; acest cuvânt, îl repe- 
țeşte şi Cochelet (1835) şi Saint Mare Girardin (1836) în memo- 
riile din călătoria prin principatele româneşti; și Nicolae Suţu l-a 
descris ca om judicios, muncitor, patriotie, dar și ca naturel 
violent, uneori capricios. În schimb la d Iorga curg insulte gra- 
tuite ca: „ştrengar de rând“, „ucenic vulgar“ al nimicurilor pari- 
siene, cu al său „cântec trivial“, cu obscenităţi, stângaciu, brutal, 
bădărănos, etc. Dar acesta nu este singurul caz că d. N. Iorga 
nu pricepe ce afirmă! 

Costache Negri şi Vasile Alecsandri erau de alte păreri; 
l-au prețuit ca poet, l-au imitat chiar; şi l-au editat (Negri). 

C. (== Conachi) este expresia unei epoci, în care prefacerile 
culturale începuseră. Into boerime studioasă se strecoară liteva- 
tura apuseană, care se întâlnește cu depozitul grec-antic și grec- 
nou, așezat în viaţa lor. 

Anacreon era pe-aici. D-l G. B-D, după o caracteristică, 
citează dinti'un manusript academie o odă care m Anacreonul 
(tradus de Conachi) este oda 51. C. o imitează aşa: 

La paseri îi dat din fire 
Ca să zboare cu răpire 

Și la peşte să înnoate 
Prin apele lumii toate, 

lar la femei să iubească 
Fără să mai contenească ; 


Deci ori te schimbă în fire 
Ori fi cu milostivire. 


*) Ținute de maistrul istoriei literare româneşti Gh. Bogdan-Duică la 
universitatea din Cernăuţi, îu zilele de 14, 15, 16, 17, 19 şi 20 Mai 1930 — 
eveniment cultural asupra căruia vom reveni, 

1) Rezumat din conferinţa rostită la 16 Mai 1930 în Aula Universităţii 
dela Cernăuţi. 

Mai mult stăruie d. G. B-D. la influența romanului grec, 
la lliodor, Istoriile etiopice (şi tovarășele lor), în care 
amorul este descris ca și la C. Pe Iliodor îl citează de vreme D. 
Jantemir (în Istoria ieroglitică), îl traduc şi-l copiază boerii (de ex. 
pela anii 1781, 1784, 1786, 1792) chiar în preajma aparaţiei lui 
C. Pe lliondor îl putem urmări până m familia lui Conachi. EI 
influențase îusă și literatura apuseană, care-l aducea deci şi din 
Apus la noi; de vreo patau veacuri încoace influențase el acea 
literatură. 

Romane ?n acelaş sens au fost, nai mari, mai mici: Eroto- 
crit, Istoria lui Sofroniu, Filerot şi Antusa, care 
tot asttel au descris amorul. 

Pe-aici: Amorul isbucneşte fără de veste, ca pedeapsă pentru 
îndărătnici; Afrodita promite steme femeii care va robi pe în- 
dărătuie; iubirea este violentă; prin ochi năvăleşte în inimă; 
frumuseţea iubiţilor se descrie în colori strălucitoare; cel ce-o vede 
ameţeşte; chinurile îndepărtării ori ale despărţirilor se deseriu 
cu stăruință; leşinul din amor apare; fuga "n pustiuri, asemeni; 
amanţii se plâng la arbori, la stânci, ete., ca şi la C. 

Atmosfera, literară o sporia, în acelaş fel, ușor și sugestiv, 
un poet grec-modem, Atanasie Hristopol. C. îl cunoştea 
şi-l recomanda tinerilor români (vezi G. Sion în Revista 
contimporană vol. | p 1083). Pentru a-l putea compara cu 
felul lui C, contemporan de vârstă şi gust literar, d. G. B.D. 
citează o poesie de Hristopol (tr. de G. Murmu în „Conv. Lit.“ 
XXIV, 801): 


lubiam 
lubiam o gingașa copilă; — Mai na odată, îmi răspunde, 
Și tremuram s'0 văd odată Şi să ţi-o spun, să fii cuminte; 
Cum biruită mi se lasă Curajul mult e-obrăznicie 
De-a mele buze sărutată. Ce nu mai iert daci 'nainte. — 
Ş' am spus: şi ea plecata ochiul — Iubită, zic, hai, lasă gluma, 
Supus ispitei ce-o 'ntioară; E slab al! frumuseţii paznic, 
Şi sărutând-o ?n colţ de gură Intinde-mi buza-a patra oară 
O rog să sten a doua oară, Și-ţi jur că n'oiu mai fi obraznic. 
Se 'n duplecă şi-mi dete voia Atunci râzând vicleana fată 
Cu ochi ce leşinaţi schintee; Incet pe gură mă bătu 
Şi n farmecul de sărutare Şi-mi zise: — Trei sunt zine Graţii 


O rog, odată să mai stee. Și-aci la trei rămâi și tu! — 

La 1886 Hristopol atrăgea încă atenţia lui Grandea (în 
Revista literară, p. 775)! 

'Precând la Romani d. G. B.D. arată influențele lui Ovidiu, 
din care C. a tradus Cătră Leandru ete. (heroida XIX) şi 
Cruzii Elini (Metam., cartea XIII v. 440 etc). Traducerea 
s'a făcut din franțuzeşte! Caşi în povestea lui Narehes amure- 
zatul de sănișş, ori a lui Ceyx şi Alcynoei. A tradus și din 
Amores (inedit). Eliminări şi prescurtări se găsesc şi la C, 
caşi la prelucrătorii francezi ce-i va fi cunoscut. 


D- G. B.-D. mai stăruește asupra raportului cu Voltaire, 
din care C. a tradus ceva din La Henriade, din Zaira și 
din Alzira. 

Cu epal de popularul Mormontel (tradus la noi depela, 
1817) C. sa ocupat traducând (fără să o publice) întâia poveste 
din Contes moreaux (dela 1765), povestea despre Alchibiad 
şi galanteriile cuprinse 'm ea. 


La sfârşit d. G. B.-D. indică și influența altor poeţi, drept 
pildă a cărora dă pe Le Brun, despre care Saint Beuve spunea 
că este un talent liric mare. Pe Le Brun l-au cunoscut şi Mol- 
dovenii. Probă o poezie publicată tocmai în Zimbrul (1851, 24 
Sept.), cu o temă ce și C. o cunoaşte: 


Ochii 


Ochii cei negri, scânteetori Se 'mfățoşază acest proces 
Şi cei albastri, încântători În procedură neînțeles. 


De mult acuma se tot certa E o plăcere şi mare haz 
Şi unii pe-alţi să mvingă via.  Sauzi cuvinte în aşa caz 
Deci hotăriră ei într'o zi Ce fac limbuţii de avocaţi 
Prin drumul legei a limpezi Care încurcă pe 'npricinaţi. 


Rangul ce trebui ei a avea 
Pe lâng? amorul ce-i stăpânea. Așa Amoriul cel înţălept 


(Asta pricină interesa Ce-astfeliu de pricini judecă drept, 

Pe cele care mândre era). Aducând marturi foarte cinstiţi 
Marturi de treabă, nemituiţi 

La al Citerei judecătoriu, Care au nume Dulci-sărutări, 


Căruia lumea-i zice Amoriu, Dupa lor multe încredințări, 

În al său sacru drept tribunal Sufletul care sar captiva 

Așa sentinţă făcu ?n jurnal: Ochii cei negri mărturisesc 
Ochii cei negri au mai mult foc Inimă vie, dar amăgesc, 

Şi m adunare mai mult noroc. lar cei albastri îndată spun 
Ochii albastri sânt mai duioşi Statornice şi sufletul bun. 

Şi la "ntristare mai mângâioşi. Cei negri aruncă săgeți pe loc, 


Ochii cei negri ştiu a robi lar cei albastri flacări de foc, 
Şi inimi multe a prăpădi, Cei negri duhul îl zugrăvesc, 


lar cei albastri ştiu a păstra Iar cei albastri inimi cetesc, 


Lebriunu 


C. a fost un ecou al întregii acestei încrucişeri de literaturi 
şi teme. El este exponentul culminant al poeziei amoroase dina- 
inte de Vasile Alecsandri. Nimeni din curentul său şi-al vremii 
nu l-a întrecut. Graţie acestor influențe el a fost și rămâne intro- 
ducătorul în poezia noastră a tipului femenin grațios, al graţiei, 
care la el are numele nur. 

G. Braşoveanul 


Frângurele 
(Spicuiri) 


hoituri mari şi nici de-o lume; la treabă se vede omul ce poate. 
(Povestea lui Stan Pâţitul) 
(5) 


dacă nu-i fi și cu draci oleacă, apoi ci-că te fură sfinţii 
(Povestea lui Stan Păţitul) 
S 


Ian auzi-l! Mai degrabă i-ai putea atrâmba fălcile decât vorba! 
(Povestea lui Stan Păţitul) 
% 


Trei coţi de pământ, atâta-i al tău! Vezi în ce se încheie toată sco- 
fala de pe lumea asta. 


(Ivana Turbincă) 


5) 


Cel-de-sus varsă darul său şi peste cei neputincioşi. 
(Povestea lui Harap Alb) 
S 


bunătatea nu are dea face cu răutatea. 


S 


(Pov. lui Harap Alb) 


Ion Creangă 

Melancolie 


În tristu-mi suflet înfloreşti 

ca m turburi ape finul nufăr... 
De vrajă strălucind, zâmbeşti — 
şi-ai lăcrăma, de-ai şti cât sufăr... 


Târzie toamnă ... zări pustii... 
lungi tânguiri plâng fără preget — 
şi inima durută mi-i, 

de când te ştiu, copil suleget... 


„..„ Singurătate tot mai grea. 
Pe 'mtinderi mouare lung adio. 
Și pacea mea sa dus și ea; 

nicicând nu voiu mai regăsi-o. 


Pe ţărnă fulgi prind a "flori... 
Işi sună crivățul fanfara — 
Dar primăvară chiar de-ar fi — 
ce-i fără tine primăvara ? 
George Voevideu 


Toader Bădeliţă 


Vornie de Suceava 


Pe la începutul veacului XVIII, în Suceava era Vormic 
Toader Bădeliţă, un străbun al meu de pe mamă, pe care-l 
pomenesc mai multe documente de pe vremurile acelea. 

In 1719 Ianuar 8, Vasile Vişan, ţigan din "ara Românească, 
fugit în Moldova, de frica robiei tatarilor, şi în Moldova fiind mare 
foamete, neavând chip să trăiască, se vinde rob „dumnealui 
Chiriacu, snă lui Abaza stiagarul guspod“ din Suceava, şi actul 
acesta se face „denainte dumilorsale  Vomicilor de târgu de 
Suceavă: Toader Bădilici, şi dunmmnelui llie Septelici biv 
Stolnie, şi denainte şoltuzului şi a tuturor târgoveţilor de tărgu 
de Suceavă“. 1) 


1) — Iorga, Studii și Documente vol. V. p. 101. 

La 1720 Iulie 20, Enachi ţiganul dă un zapis al său „dumi- 
sale "Toader Bădeliţă, Vornicul de Suceavă“ că vinde „o 
fată de ţigan, anume Axiniia, carea, fiind saracă de părinţi și 
țiind-o la noi pe vremea foametei, fiind mare lipsă de pâni, cât 
era să peae copila de foame, deci noi cu multă nevoe am silit şi 
ni am îndatorit la turci de am luat bani pe miiare şi am cumpărat 
mălai, de am scos-o din foamete şi, pe urmă, apucându-mă tureul 
pentru miiare, n'am avut de unde să o dau și am întrebat pe 
Svinţiia Sa, părintele Mitropolitul, ce voiu să fac pentru miiare, 
că o ceare turcul, şi eu wam de unde o da; şi Svinţiia Sa mi-au 
zis ca să vândzu copila cui să va afla, să-m scoaţă zapisul meu 
cel de miiare dela turcu. Au făcut-o în sărăcii cu o slugă a 
Mitropolitului ...., şi muma copilei au murit“. ?) 

Tot în ziua de 20 Iulie 1720, „Mitropolitul Ghedeon dă o 
țioancă lui Toader Bădeliţă Vornicul de Suceavă, pentru 
'ăci şi dumnealui mi-au arătat multe slujbe, spre căte l-am poftit 
şi i-am zis: nice la unele nu mi-au eșit din cuvântu, pentru 
socuteala şi omenia dumisale. Să-i fie şarbă și țigancă“ ?) 

Toader Bădeliţă a avut veac lung; aşa, în 1761 le- 
bruar 1, ca „biv Vornic de Suceavă“ figurează ca martur în actul 
prin care „Salomon Aeltester al evreilor din Suceavă, cu soţia şi 
fii, a luat o pivință dela fraţii Costin și Ştefan Șeptelici şi dela, 
Ecaterina, fiica fratelui lor, Ioan. E lângă pivniţa Burdujenilor şi 
şi casa popii I. „Planari“. O vinde episcopului de Rădăuţi“ !). 

In colecţia de documente ce păstrez, privitoare la familia 
mea, am unele din care căpătăm oarecare ştiri despre 'Loader 
Bădeliţă, om bogat, care avea pante şi în moşia Criveştii, din 

» judeţul Sucevei, moșie care astăzi chiar se numeşte şi Bădiliţa. 


(Va urma) 


A. Gorovei 


2, 2) — Id, p. 102. 
1) — Iorga, Documente privitoare la familia Callimachi II, p. 180. — 
N. Iorga citează şi: Wickenhauser, Radautz, p. 140. 

ka reluarea operei „Noaptea Sf. Gheorghe“ 


Acu doi ani „Armonia“ comemora împlinirea a două decade 
dela moartea lui Pudor Flondor. Fra atunci în programul acelei 
comemorări și reluarea operei „Noaptea Sf. Gheorghe“. Dar con- 
sideraţii de ordin tehnic nu îngăduiră în 1928 înfăptnirea acestei 
reprezentații. Încât sar putea zice: prăzuuirea amintirii lui T. E. 
a continuat până'n acest an 1930; comemorarea lui ID. IE. sa pre- 
lungit deci doi ani de zile. Fapt în care putem ceti un simbol; sim- 
bolul că FE. nu trebue şi nu poate fi sărbătorit numai în anumite 
intersecţii de timp, ci trebue cultivat durabil şi permanent. 

Reprezentant al marei triade de muzicieni români din Bucovina 
(C. Porumbescu, E. Mandicevschi şi T. Flondor), F. se impune ad- 
miraţiei noastre înainte de toate ca artist creator. Cântecele lui 
atâtea câte sunt —- cu factura lor simplă, amabilă și insinnant- 
melodică (încât aproape-aproape se mărginesc cu tradiționala ro- 
manţă), dar de un sobru stil Brahmsian, au toată șansa de a-și 
cuceri popularitatea pe care în parte au şi dobândit-o (ca d. p. 
„Somnoroase păsărele“, Rândunică-rândunea“, sau corul „Praiu vâ- 
nătovesc“). lar operele lui de stil mare, „Moş Ciocârlan“ şi „Noaptea 
Sf. Gheorghe“, cu pitoreasca lur broderie de motive populare şi cu 
rutinata distribuţie a materialului muzical, rămân reaiizări defini- 
tive în istoria muzicii româneşti. Muzician aproape numai autodi- 
dact, deşi elev al lui Robert Fuchs, în orce caz muzician netitrat, 
F. ne prezintă (ca şi comilitonul său C. Porumbescu) erup- 
țiunea unui puternic talent firesc (N. Teaciuc-Albu). Ca și E. 
Mandicevschi, el dirijează la Societatea filarmonică Cernăuţeană o 
orchestră fiind încă numai elev de liceu. La ce înălțimi ar fi fost 
să ajungă şi el (şi şi mai nefericitul său tovarăș C. Porumbescu, 
mort în vârstă de numai 29 ani) putem înțelege din uriașa ascen- 
siune a lui E. Mandicevschi. 

Dar E. mai are dreptul de a ne ţine mereu trează recu- 
noștința noastră, şi prin altă lature a personalității sale. A fost 
un vajnic animator al sufletului românesc din Bucovina obidită, 
Elocvent e chiar faptul că el, castelanul dela Rogojeşti, n'a pregetat 
să se înfrăţească cu melopeia populară. Descendent al unei familii 
avistocratice în accepțiunea generoasă a cuvântului (aristocrați cu 


*) Cuvânt rostit la reprezentațiile operei „Noaptea Sf. Gheorghe“ reuli- 
zate (la 19 și 20 Martie 1930) de soc, „Armonia“ în Teatrul Naţional din Cernăuţi, 

toţii printw'o generală înfrățire în vraja muzicii), l.. en plăpândele 
sale resurse fizice, cu toată puţinătatea fizicului său, fu şi el un 
răscolitor al dinamismului naţional. Și aceasta încă de prin anii 
1883-1884 când în fostul Otel de Moldavie de lângă biserica Sf. 
Paraschiva [acelaş Otel de Moldavie de care se legau și alte zile 
de glorie ale conştiinţei noastre naţionale] E. îşi dirija muzica al- 
cătuită de dânsul pentru cutari piese ale lui Alecsandri (Rămă- 
şagul, Nunta ţărănească, Rusaliile) ori pentru Liţa 
Pescăriţa lui N. A. Bogdan. Fu apoi, aproape din capul locului, 
din Martie 1883, sufletul Armoniei (înființate la 1881) unde F. 
era de toate: cântăreţ, dirigent de cor, violonist, dirigent de orche- 
stră, ba chiar şi actor, dar mai presus de toate, compozitor. Erau 
zilele eroice ale Armoniei, când corul ei nu seputea recruta de- 
cât aproape numai din studenţi, fiindcă, era destul ca tu funcţionar să 
apari întrun singur concert al Armoniei, pentru ca a doua zi să 
te pomenești mutat, din așa-zise interese de serviciu, în cine ştie 
ce surgunit colţ al Bucovinei; erau zile de dârzenie valahă când 
un Mitropolit, seară de seară, asista la reprezentațiile teatrale ale 
Armoniei, pentruea cu intenţie și cu ostentaţie să fie un ghimpe 
în chezaro-crăieştii ochi ai guvermului. În tot timpul acesta E. a 
fost un neclintit luptător gregar al Armoniei, chiar şi atunci când 
i se dădu cinstea de președinte al societăţii. Și tot, apogeul Armo- 
niei e înghirlandat de numele Tudor Flondor. Neastâmpărul 
fivii Imi de artist, găsia mereu noui ieșiri şi noui avânturi pentru vre- 
murile acelea când Bucovina românească îşi gâlgăia clocotul durerilor 
înăbuşite în cântec românesc. Cele două mari turmeuri (1901 şi 
1903) ale Armoniei în întreagu Bucovină, fură nu numai iurușuri 
de cucerire, ci şi adevărate drumuri de triumf Și ce meleaguri, 
cât de uitate, din acea robită Bucovină, nu tresăltară atunci de 
fiorul baghetei lui Flondor? Storojineţ, Siret, Suceava, Câmpulung, 
Vatra-Dornei, Gurahumorului, Solca, Rădăuţi! . . . Orcum trebue 
suflet, mult suflet, eroic suflet, pentru ca să te reverşi în așa ex- 
pansiuni! Când apoi Armonia jubiliază cu 20 ani de viaţă, atunci 
F. îi încunună bucuria cu premiera operei populare Moş Ciocârlan 
(4 şi 6 Mai 1901). Trei seri Muş Ciocârlan urmează un an 
mai tărziu, în Mai 1902. Din toate plaiurile Bucovinei coboriră 
atunci ca la un mare sobor naţional vrăjiţii turneului Flondor, des- 
călecând la — Ozernowitz. Ecoul fu de data aceasta de o repercu- 
sjune simbolică şi cu mult mai larg decât zăgazurile unor hotare... 

În adevăr, „Reuniunea românească de muzică“ dela Sibiu, Ardealul 
deci, şi-l aduse pe Moş-Civcârlan, cu autorul lui cu tot, la 
Sibiu. Şi aceeaşi Reuniune Sibiană descinde apoi în anul lUx- 
poziţiei generale din 1909, iarăşi cu Moş-Ciocârlan inclusive autorul 
lui M. UC, la Bucureşti. Opera M. 0. trecu atunci de cinci ori peste 
scena 'Peatrului Naţiona! dela Bucureşti. Bucovina și Ardealul în- 


traseră atunci — douăzeci de ani înainte de memorabilul 1916 
când Romănia prinse a-și intoarce vizitele . .. — deabinele în 


capitala Romăniei libere. Au fost poate cele mai mari clipe din 
viaţa lui T. Flondor. 

Şi suntem încă destui cei ce ne aducem aminte cum reapăru 
apoi T. F. în faţa noastră. Frumosul lui chip cu „faţa palidă“, cu 
„ochii de jar, pletele negre: (N. Teaciuc-Albu) răsări între noi 
şi mai mistic-nimbat, şi mai amintitor de-un anumit ipostaz al Lu- 
ceafăvului lui Eminescu. Eram noi atunci mai mulţi inși cari îl 
vedeam printre stihurile lui Eminescu şi cari sub bagheta lui F. 
fredonam versurile eminesciene: 


Pe viţele-i negre de păr pm e e o 
Coroana-i arde pare, ăi i E 20 i pa ae” eo e a 
Venia plutind în adevăr, EI vine trist și gânditor, 

Scăldat în foc de soare. Şi palid e la faţă; 


Doar ochii mari şi minunaţi 
Lucesc adânc, chimeric, 

Ca două patimi fără saţ 

Şi pline de'ntuneric. 

Aşa-l vedeam, înfrigurat (în 1906 şi 1907) la repetițiile Ar- 
moniei, pentru noua sa operă populară Noaptea Sf. Gheorghe 
Iar întmun cerc intim unde se cânta Viorica lui Flondor cu 
versul „Eu în scurta mea juneţă zi ferice nam avut“ — Y., clă- 
tinând trist din cap, spunea atunci: „Da! Versul acesta e sinteza, 
întregii mele vieţi! Şi de-aș fi rămas, cel puţin, numai al muzicii!“ 

Pe urmă se stinse undeva, departe de țară, lângă Berlinul 
Germaniei, în 23/6 1908, neîmplinind 46 ani. 

Incât, dacă astăzi, la peste 20 ani dela premiera operei 
Noaptea Sf. Gheorghe, Armonia reia ultima mare creaţie a 
lui DP. F., atunci, să nu uităm, cântă în faţa noastră nu numai îm- 
nul de recunoştinţă al Armoniei pentru marele ei îndrumător “Tudor 
Flondor, ci însuşi sufletul Bucovinei din vremuri de răstrişte cântă, 
cântă patria Imnului nostru de mare Unire, cântă Bucovina lui 

Ciprian Porumbescu care întregii Românimi îi strigase că „Pe-al 
nostru steag e scris Unire“ şi cântă Bucovina Unirii din 1918, 
Bucovina Unirii cei fără de condiţii și fără de precupeţiri. 

Jar pentru orcine şi pentru orcând, mai presus de vremuri 
şi mai presus de oameni răsună azi în faţa noastră artă adevarată, 
întiun preţios aliaj de cântec popular şi de muzică savantă, 


Leca Morariu 


Creangă şi articolul „Misiunea preotului 
la sate“ 


In 1872, B. P. Hasdeu publică în revista sa, „Columna lui 
Traian“ III 1872 Nr. 10 p. 18—9, un articol întitulat: Misiunea 
preotului la sate, şi iscălit „Preotul |. Creangă“. 

Deoarece articolul menţionat a fost publicat în 1872— atunci 
când I. Creangă fusese deju exclus din cler pentru abateri dela 
preceptele canoanelor —, deoarece articolul era iscălit „preotul *— 
atâta timp cât Creangă nu avusese niciodată acest rang bisericese — 
şi deoarece limba articolului conţine neologisme multe, mulţi cer- 
cetători literari sau îndoit asupra paternităţii lui Creangă. Tudor 
Pamfile, Moștenirea lui I. Creangă, „Ion Creangă", VII 1914 Nr. 
11-12, p. 286, spune că art. nu poate fi al lui Creangă, pentrucă 
acesta se răzvrătise — din cauza sincerităţii sale — împotriva „pre- 
făcutei cucernicii“ şi fusese eliminat din cler. T. Pamfile greșeşte 
căci Creangă se răsvrătise împotriva clerului orășean și — mai 
mult împotriva severităţii canoanelor clericale; asta, însă, nu l-a 
“împiedicat să fie credincios cleric şi să vadă menirea apostolească 
a clanului în altă direcţie a misiunii la sate. Sa mai obiectat că 
articolul e iscălit „Preotul I. Creangă“, atâta timp cât, atunci 
(în 1872), el fusese exclus definitiv din cler, şapoi preot na fost 
niciodată. 

Sa mai obiectat, în sfârşit, că limba articolului cuprinde 
multe neologisme, ceeace nu se întâmplă în opera lui I. Creangă 
(lasă că şi opera lui Creangă conţine multe neologisme — ce-i drept, 
mai puţine decât articolul de față, — după cum observă Leca 


*) Fragment din lucrarea Viaţa ş2 opera ui I. Creangă, care va apare 
în curând. 

Morariu, Pentru autenticitatea unui articol al lui Creangă, („Junimea, 
Titovâriae, XIII 1924, Nr. 1—2 p. 64). 

La aceste obiecţii răspunde în parte I. Gh. Savin, Creangă 
ca preot, în „Calendarul revistei Jon Creangă“ pe 1914, Bâvlad, 
1914, p. 53-9: „articolul prin multele-i neologisme care păstrează 
încă stilul manualelor de pastorală din seminar, şi prin avântul 
tinerese al articolului, tradează în Creangă pe proaspătul absolvent 
de seminar, dornic d muncă şi bogat în planuri“. Că art. e iscă- 
lit „Preotul L. Creangă“, Savin justifică: „cât de mult a ţinut Crean- 
gă să ajungă preot“ (când era tânăr). 

La aceste solide argumente ale lui Savin asupra paternităţii 
lui Creangă, am de adăugat: preotul dela sate descris în articol 
nu-i decât prototipul părintelui Ion din Amintiri din copilărie IL 
(sau 1). Părintele Ion e acela care umblă din casă în casă ca să 
îndemne pe „poparăni“ să-şi dee copii la şcoală, argumentâdu-le 
pentru necesitatea şi binele pe cari le aduce cartea în gospodăria 
unui Om. 

Deci articolul e seris de Creangă. Însă nui scris în 1872, 
pentrucă n'avea nici un rost să serie Creangă acel articol în tim- 
pul cât fusese exclus din cler. Articolul e scris în tinereţe, şi 
atunci iscălit „preotul“, după cum a arătat Savin. Hasdeu, însă, 
l-a publicat!) în 1872, tocmai ca să facă o antiteză tendenţioasă 
între ceeace era Creangă prin ideile înălțătoare din articol şi în- 
tre anatema, prăbuşită în 1872 asupra lui. Deci, Hasdeu a publicat 
articolul în 1872, ca să blameze actul de excludere al lui Creangă 
din cler; căci, altminteri, l-ar fi publicat în alt an. 

Așadar, însaşi coincidența datei publicării articolului Missa- 
nea preotului la sate cu aceea a excluderii din cler, te hotăre- 
şte să crezi că articolul e seris de Creangă. 

Lucian Predescu 


aj A 
> Pui 


1) Am arătat în articolul Iarăşi autenticitatea unui articol al lui Creangti 
(„Junimea literară“ 1925, 92) că Hasdeu reproduce enciclica lui Creangă 
Misiunea preotului la sate din „Curierul de Iași“ — fapt care-i scapă d-lui 
Lucian Predescu — Leca Morariu. 


Făt-krumos 6â 


Drumuri cirebire 
Carnet istro-român*) 


23 August 1927: Sucodru 


Sucodru-l e mai restirzeit (== împrăștiat) chiar şi 
decât, Nosolo. Cutare hartă militară austriacă nici nu-l înregistrează, 
decât numai după numele familiei Tirdoslavichi. Și totuşi 
tovarășii noştri de drum ne lămuresc că sătulețul acesta risipit 
su codru (— sub munte) numără cam 43 de case. 

Cea dintâi viue chiar lângă drum. Căsaşii vorbesc — chiar 
de pe aici... și croațeşte, pentru a ne aduce aminte că cu tot 
numele lui curat românesc (şi cel mai românesc între toate satele 
cirebire), Sucodru-l e pe jumătate pierdut (cf. şi Iosif Popovici, 
Dialectele române din Istria I] 1914, 12). 

Casa vecină pare pustie. Bufnim uşa; întrăm. — Eeco o 
zăvmi ali more de măr (= Iată o morişcă sau moară de mână) — 
face doctorul, arătându-ne un cogemite râşniţoi. Apucă apoi de sub 
grindă mânerul (o botă de lungimea unui baston), îl vâră în 
roată, îl fixează cu celalt capăt sus, în tavan, și prinde a învârti 
— 'Țiia se pure viptu, ali truchinele și se maţire (== Aici se 
pune pânea albă sau porumbul şi se macină) — continuă Jecţia 
noastră de etnografie. Astăzi zărnile dispar, fiindcă acuma aren 
more (== avem mori). În cotlonul din stânga e cantina ali 
conoba (— beciul, pivniţa). Și cu tot hodorogul nostru, ţipenie 
de om încă nu ne-a întimpinat în această casă a nimănui. 

Ne luăm deci purtarea la obraz și urcăm la etaj: Un antret 
wa de mănăstire au de cetăţuie. . Zidărie parcă anume făcută să 
stăvilească arşiţa de afară. Pe de lături două chilioare. O zdreanţă 
de obial pe un mindir de paie, o grămăjuie de lână nescărmănată 
o vraişte de catrafuze, rămase alandala. Ba — o uicică cu lapte 
proaspăt, călduţ şi un caier de lână toarsă. Care va să zică tot 
fiinţează. cineva în acestă muţenie de casă!! Coborim. Spaima, în- 
cremenirea, sfiala bietei băbuşte când, în sfărșit, dăm peste ea, 
e duioasă. Şi-i tot o rufă de sus până jos nenorocita de dânsa. 
Şi tace, pentrucă nici nu gane vlaşchi (= vorbeşte cirebireşte); 


*) Continuarea paginilor din „Făt-frumos“ 1929, 216—220. 
1) Pentru etimologie cf. croat. zrvanj, - vnja —— morișcă; umbletul 
morii; piatra morii; — şi slovenul zrmlja, zrnik —— morişcă, 

e din afare (— din sate neromâneșşti). Noroc că dă cu ochii de 
doctorul Belulovici. 

— Niș n-ari friche! (=— Nu te teme) — o ogoieşte doctorul, 
şi apucându-i braţul: — Vedeţ cum de undici an' treţe sa 
cu mărle nemedicate (— 11 ani o duce aşa cu braţele ne- 
tămăduite), fracturate de pe u;ma unui accident de automobil la 
Albona. Ecco signor profesoru cum se la noi siromaşno zive 
(= în câte sărăcie trăieşte lumea la noi)! — 


A treia casă din Sucodru. Aice — vorba (semicirebiră!) a 
doctorului Belulovici — se vorbeze romaneşche. Oamenii 


aceştia se îndulcesc și cu miere, după cum se vede din stupul 
de celiţe (— albini) de colo. Un car cu boi urcă drumeagul des- 
umbrit, care vine din vale ca dintmun raiu al răcorelii. Şi?n 
adevăr polobocoiul din car aduce apă, apa atât de scumpă acum 
pe aceste meleaguri. Apa se cară deci şi cu vozu (==cu carul) 
din beca |[?; ori poate reca (— râu) slovenul reka, croat. 
vijeka=— râu 2] ali din potoe; iuve- se trefe (== sau did 
râu;, unde se întâmplă), dar şi cu brentele pre cur (—=cu 
doniţele pe dos) 

[meru de-a mirarea e însă că coşcogemite român ca acest, 
Ive Tirdoslavichi „Cmeticiu“, de abia 55 ani vârstă, şi ca alţii la 
fel văzuţi pe aiurea, într”o zi lucrătoare ca aceasta, — propteşte 
„gardurile“ de zid şi habar de lucru nare. 

— E ce lucraţ (== Dar ce mai faceţi)? — 

— Hladin-ne, gospodine (= Ne umbrim, răcorim d-le)! — 

Şi, când noi stăruim: — Noi ren rada lucra. Nu lucran niş, 
che an tot finit (— Am lucra cu drag. Nu lucrăm nimică, fiindeă 
am isprăvit totul). — 

— E ahmoce ren ârpele vinde. Pre niș le daien, samo se-r-le 
nuşcarle la (= Și acum am vinde pietrele. Lie dăm degeaba, nu- 
mai de le-ar lua cineva)! — adaoge mehenghiul de emetici (= gos- 
podărel) Tirdoslavichi. 

— Carle-i pre vapor, blazi de ie; dobănde pinezi! E noi 
macăca de coda trajen... (Care-i pe vapor, halal de dânsul: câștigă 
parale! lar noi tragem mâţa de coadă...) — întregeşte o samiţe 
= o codană), debitându-ne savuroasa locuţie, atât de elocventă 
pentru munca şi sporul de muncă al omului nevoiaş, locuţie în 
felul căreia cmeticii dacoromâni mai spun că celui bogat, dra- 
cul îi leagănă copiii; iar săracului, îi trage mâţa de coadă. 

Și cât de tristă-i țara aceasta unde omul odată se pomeneşte 
:ă mare ce lucra! Ba ici-colo câte un moșnegel se'ntorce acasă 
co sarcină de crengi; le aşează jos și prinde a ciupi de pe ra- 
ramuri o frunză, după alta, pachetându-le în bisaghe (— desagi). 
Lmeru adevărat moşnegăresce! 

— "Ţăsta-i za lu blaghe căn fure Bora (=— Asta-i pentru 
vite pe la iarnă). — 

lar vorba „cănd fure Bora“ e maică identică cu pe la 
iarnă, Bora (Crivăţul Carstului) bântuind cu mare cumplenie, 
încât rescopere (— descopere) şi casele. 

Alţii îşi fac acest iermnatec de frunze, punându-le la uscat cu 
ramuri cu tot. 1) 

Și totuşi e cineva în aceste case văduvite de bărbaţi (căci 
cei mai mulţi dintre bărbaţi ăs pre lume (= îs duşi pe lume) care 
nu ostoiește din lucru: mul'erle (= femeile). Ăle veden șede 
pre scrile su case; lăra scubescu za bicive (= Le vedem 
şezând pe scăunele 2) sub casă și scărmănând lână pentru colțuni). 
Potie vor vo torce; pletescu şi facu biclvele (= Apoi 
vor toarce-o; o împletesc și fac ciorapi). Un brechiciu (= căţel), 
încurcat printre picoarele lu nişcarle (— nuşcăruia), schiţe 
(şchiaună) în dialectul său internaţional. 

Sânt apoi în acest Sucodru frumos revărsat, case pitorese 
izolate. O largă vedere se deschide asupra lacului Cepici (azi 
Felicia), Felicie cam infelice, fiindcă urmează să fie în curând 
secată şi transformată întrun raiu de pământ roditor de cătră 
harnicii și meșterii lucrători de pământ cari îs Italienii. 

Ne vprim acum la Soldatichi Martin de Ive (=— fiul lui Ive), 
cel mai mare cmet de toţ ancea, deci truntașul gos- 
podarilor de aice. O „prisacă“ de vre-o 10 ştiubeie e şi ea 
mărturie pentru bunăstarea lui. "Ține și oștarie (= han), încât 
oprirea ni-i cu îndoită hălăduire: mereu-insetaţii Cârciu și Belu- 
lovici trag la cele boţe de vir (garafe de vin), noi ne în- 
dulcim cu mierea istriană. Şi fiindcă nu cauţi, afli ceea ce nici 
prin cap nu-ţi da să cauţi. Cineva dintre căsaşi, întrebat ori de 

1 Procedeu care, o lună mai tărziu, ne-a fost dat să-l găsim aidoma la 
fel în ţara Moților noştri. Și „gardurile“ de piatră, cum le-am văzut pe 
alocuri la Moţi, amintesc aceleaşi împrejmuiri istro-române. Jucât Moţii, mu- 
ritori de sărăcie cum sânt, rămân Cirebirii Dacoromâniei. Și, din păcate, 
fenomenul rotacizării nu e singura asemănare dintre Moţi şi Cirebiri. . . 

2) ? Etimologia ? 

nu știe cânta un cântec ruman'ez (= românesc), se înfăţişează 
deodată cu un minunat exemplar de sopelele ţale mici, atât 
de aidoma arătate în ilustrația !) lui T. T. Burada (0 călătorie 
în satele româneşti din Istria 1896, 57), unde nu 
lipseștenici pisca(— „frunza“, „foița“) de papură prin care se sope 
(= se suflă, cântă). Dar numai cmetu (== gospodarul casei), dus 
undeva îi ştie meşteşugul acestni rustic „oboi“ şi rămânem cu alâncul 
regret de a nu-i putea auzi glasul şi de a nu-l putea cumpăra 

În buiestrul desghin al gloatei de copii cari ne dau slăvit 
alai, o pormim apoi înainte. Ocheşenia firească a acestor mutii- 
şoare, boite din gros de soarele istriau, mai e sporită încă şi de 
hazlia muruială a nespălării lor — lucru scusabil în scumpetea 
apei de aice. Parcar fi sărăcuţii de ei, niște figuri de iarmaroc, 
anume caraghioslâte.  Întâmplarea vrea totuşi să ni-i arate zbur- 
dând de sănătate şi cuvântând cea mai frumoasă limbă cirebiră. 
Elementul românesc are deci viitor cel puţin încă o generaţie, 
chiar şi'm acest Sucodru pe jumătăte slavizat, în care casele 
definitiv croatizate le ocolim, deocamdată. 

Pe ziua de astăzi ne abate să mai vedem bisericuţa Suco- 
drului. După obiceiul italian, biserica trebuie să domine locul. 
Vom ridica deci o bună bucată de costișă pentru a ne vedea la 
la bisericuţa lui San Quirino. 

Dincolo, pe muntele Ţirisn'eviţa, se văd urmele funicu- 
lavului cu care în 1924—1926, sa exploatat puţina pădurice din 
partea locului. 

Trecem pe lângă o „grădină“ de măslini, — vorba vine: 
grădină; o făşie de lut împietrit de arșită, în care vre-o zece 
măslini chinuiţi își sfârogesc frunzişul cenușiu, prăfuit parecă. 
Dacă orcând măslinul face impresia de pom tânjitor, atunci mai 
ales aice impresia această e dezolantă. 

— Ăs olivele de baseriche de Sveti Duh (— Sânt măslinii 
bisericii Sfântului Duh) — măslinii bisericii din Nosolo deci, ne 
lămureşte Cârţulici. 

În schimb stejărișul e chiar frumos, umbrind ștala (— graj- 
dul) dela cutare starine case (== casă bătrânească) aşa de 
temeinic încât acoperişulde slame(=— paie) a prins chiar mușchiu. 
Rubide (= mure) şi zdrile smocve (= smochine 
coapte) te îmbie din bolovanii împrejmuirilor. 


1) Iustraţie reprodusă și de noi în „Făt-frumos“ 1929, 58. 

Prindem a urca turisticeşte la bisericuţa Sucodrului. Pano- 
rama creşte din ce în ce mai amplă: pajiște cu verdeață cari 
România noastră ăn Lug-ul din vale (croatul liuig — luncă; 
aice termin toponomastic); platoşa de oțel a lacului Felicia la 
la stânga;  lin-undoindele dealuri ale satului cirebir Bârdo 
în fiu le 


Bisericuța, ca toate surorile ei de-aice, aproape oarbă de 
fereşti, inchisă în singurătatea ei și cu un zid de cetăţuie. Poposim 
în strâmtă  ogradă-ţintirim, pe iarba necosită și răscoaptă în 
care zeci de şopârle speriate fac să şerpuiască, cu sunet de uscă- 
ciune, mulțime de şerpi nevăzuţi. 

Ne lipsesc cheile Meşterul Circiu, cu care omul nu moare 
la drum, își instalează pe loc telefonia fără fir şi mai chiaro 
nego un mladichi (— mai tare decât un flăcău) îşi răpede 
răcnetul în vale: — O ciumatre, oci veriţ, che ve nitşcarl'i omir 
cPemu (== Hei cumătre, poftiţi încoace, că vă cheamă nişte 
oameni)! — 

— Ziceţ: medigu  Belulovici — îl completează doctorul. 

— Nu ziceţ niş slabo; va fi bire (— Nu spuneţ nimică de 
prisos; are să fie bine)! refuză  Cîrciu orce adaos la depeşa sa. 

Pe urmă răspunsul croat (!) din vale ne vestește că cheile 
au şi pomit în sus. Aşteptăm. În liniştea amurgului ne pătrundem 
de săhăstria acestor surgunite locuri. Totul, totul are aice aierul 
de părăsire şi de viaţă care a fost odată. Nici nu poţi cuprinde 
cu mintea că adineori a putut răsuna aice glas de om. 

— Cavtaţ, che nu ăn iarbe zmiia fie (—— Luaţi seama să 
nu fie în iarbă vre-un șarpe)! — te trezeşte Circiu, traducându-ţi 
cu un foarte plastic gest înţelesul croatului zmija (== șerpe). 
Sai în picioare şi prinzi a te orienta asupra terenului. 


Sus în deal ruinele bisericuței San Filippo e Giacomo, 
alt. străvechiu lăcaș de închinare. Mai la dreapta, tot pe coasta 
muntelui, e Grado, un rest de fortăreață cu o terasă de pământ. 
ne lămureşte Circiu, che potu doi şi zece omir zacea 
(== de pot 12 inşi sta culcați). Acolo sau apucat odată să sape 
comori trei Susn'evţ (—— Susnieviţeni) şi s'au nenorocit, c-au 
ur mutast verit, e atu şepo e cela trein fare din 
cale (= că unul a ajuns mut, al doilea șchiop și cel de-al treilea 
smintit) — îşi încheie Cireiu povestea. 

Numai doctorul Belulovici, culcat în iarbă, nici grijă de 
zmiie nare şi pare pe altă lume dus. 

— Sânt prima vote (— dată) ţiia (= aice), sienora și 
signor profesoru, şi ve zehvalesc che m-aţ ţiia facut veri (= și 
vă mulţumesc că.. ). Cum re fi musat che și noi conosten nostru 
pasatu (= Cât de frumos ar fi să ne cunoaştem şi noi trecutul)! 
Cine ştie ee viaţă a fost odată aice! Ce fel de omir (== oameni), 
ce fel de avi (— strămoşi) ai noştri cu limbe rumaneze!... Și 
totuşi, noi Vlasi de anţ (— Valahii de aice) vom fi primii 
Italieni!... — 

Îi aducem aminte de bărbaţia lui Ivan Soldatichi din Letai; 
doctorul se răstește enervat: — Italieni, am zis, nu Croaţi! 
Apărându-ne de Croaţi e doar fatal să ajungem cei dintâi şi cei 
mai bun Italieni... — încheie dânsul cu un fel de resemnare. 

Cârciu ne înhoalbă mirat de aprinderea vorbei noastre, pe 
care el n'o poate pricepe. Un corb taie văzduhul cu solemne 
bătăi de aripi şi grave croncăniri; un crainie, ai zice, apărut 
deodată din bătrânele vremwi ale homei pe cari tot doctorul 
Belulovici le evoca adineori amintind de nişte străvechi drumuri 
romane ce sar fi aflând pe aice undeva. Şi o clipă parcă ai trăi 
o pagină din 'Litus Livius... 

— Ma va fi mai bire sa (=— Dar va fi mai bine aşa)!— se rumpe 
Belulovici din reverie. — Heco colo pre iazeru (-— lacul) Felicia, satul 
Cosliaco !) ovoteruman'ez(-— odinioară român), astez croat, deşi are 
familii cu numele Belulovici! Și aice în Sucodru atâtea case com- 
plet slavizate ... Mai bine să ne salvăm pentru romanitate!... — 

— Mai bine să vă ţineţi până la cel din urmă așa cum 
sânteţi şi să mai trăiţi 200—300 ani, că, mila Domnului, sânteţi 
“încă destui. — 

— Să ne ţinem până la cel din urmă? a-i musat ţe voi 
ziceț şi pote fi buro zu lu cel'i dila Mărăsesti, ma ne za lu noi, 
za lu sa siromastine (— Îi frumos ceea ce ziceţi d-voastră şi 
poate fi bun pentru cei dela Mărăşeşti 2), nu însă pentru noi, 
pentru așa sărăcime)!... — 

Sosirea băieţandrului cu cl'uciu(— cheia) ne curmă vorba. Un 
mladichi (— flăcăuanduu) cu ochii ca şi rubidele (—ca 
murele), dar care boabă de vlaşchi (— cirebirească) uu știe. 


5 Azi: Cossiliacco. 
2, Doctorul Belulovici citeşte şi ziare dacoromâne, 

Mă-sa-i din Ucica (cătun sub Monte-Maggiore); tat-su numai 
cu ceilalți Podgorţ (— Sucodreni) rupe-taie câte o vorbă valahă. 

Întrăm în mucegăiosul cuprins al bisericii. Ciudat că” seceta 
şi arșiţa acestor ţinururi poate stărui atâta igrasie, Pereţii goi 
răsună a pustiu. 


Cârciu aprinde o candelă şi — sub impresia dialogului de 
adineori — slujba începe Cântăm Ceace nostru (— Tatăl 
nostru) de Ciprian Porumbescu cu text istroromân — după Ca- 


lindaru lui Andrei Glavina Cântăm apoi wm Deșteaptă-te, 
Române, pe care-l ştie şi doctorul Belulovici dela colegii săi 
ardeleni din Budapesta şi sfârşim cu aromânescul Spune bre 
gione, ocl'u de-amură, care-i foarte pe placul doctorului. 

— Se mai ţude de iel' veriru cătra noi sa cănta, re fi mai 
bire (—— dacă ar veni mai mulţi inşi pela noi să cânte așa, ar fi 
mai bine)... — încheie fratele Belulovici. 'Tansmitem în gând 
această dorinţă societăţilor de cântare din România tuturor 
uităritor.... 

Coborim apoi vulturește la vale. Noaptea ne învăluie în 
tainele ei și tale noastre... 

Leca Morariu 


hRecenzii 


De-ale manualelor noastre didactice: G 1. 
Chelaru şi Scarlat Struţeanu, Carte de limba ro- 
mână pentru clasa a V-a. — 

Acum când corpurile didactice sunt chemate să propună 
manualele pentru anul şcolar viitor, credem că e la loc să spicuin 
din produsele unora din acești autori didactici — autori cari, în 
vara anului 1929, în urma modificării pripite a programei școalei 
secundare, au improvizat manuale la repezeală. 

Anticipez că graba cu care au trebuit să lucreze ar fi doar 
o circumstanţă atenuantă, care nicidecum nu scuză inadvertenţe 
şi lipsuri ca cele pe care le vom arăta 

De rândul acesta ne vom ocupa de opera a doi autori, cari 
nu mai sunt debutanţi în literatura didactică, fiind în acelaş timp 
fruntaşi ai învățământului secundar: unul profesor la Şcoala Nor- 
mală şi la liceul „Lazăr“ din Bucureşti, altul profesor la liceul 
„Mihaiu Viteazul“. 

Ei bine, partea teoretică pe care ne-o serveşte manualul 
acesta, îndeosebi cea privitoare la genul liric, prezintă neajunsuri 
din cele mai regretabile. Dar să spicuim. 

Primul text, ca probă de doină, pe care ni-l dă manualul 
e cunoscutul 


„Strugurel bătut de piatră, De-ai călca din piatră "n piatră, 
Rău e, Doamne, fără tată, Din străin nu-i face tată, 
Strugurel bătut de brumă, De-ai călca din urmă ?n urmă, 
Rău e, Doamne, fără mumă. Din străin nu-i face mumă“, 


lată acum un model de — analiză literară: „Autorul doinei 
noastre se plânge că e rău fără tată şi fără mamă Apoi, ca să 
ne facă să simţim şi noi durerea lui, ne dă două exemple): 
primul că, dacă te-ai sili să calci numai din piatră în piatră — 
o imposibilitate — din străin nu faci tată; al doilea, că dacă 
te-ai sili să calci numai din urmă în urmă — altă imposibilitate — 
din străin nu faci mumă. 

Se putea oare o reproducere mai școlăresc-primitivă, 
a ideilor din doină? Iar doina, 


„Cântă puiul cucului Ş” aşa cântă de cu jale, 
In mijlocul codrului De pică frunza pe cale, 
Şi-aşa cântă de cu dor, Şi-așa cântă de duios, 
Frunzele în vânt că sbor, De pică frunzele jos“ 


e comentată așa: 

„In a treia doină ne arată plăcerea pentru cântecul cucului. 
Ca să ne facă şi pe noi să-i vedem plăcerea, ne spune 3 (cu cifră!) 
fapte *) după care să ne dăm seama cât de mare-i este această 
plăcere: întâia, că şi frunzele sboară, când cântă cucul de dor; 
a doua, că şi frunza se usucă şi cade, când cântă cucul de jale; 
a treia, că pică frunzele jos, când cântă cucul duios“ (deci, 
chiar și rimă — în analiza literară!) 

Iar în „Doină, doină cântec dulce“ „un Român, al cărui nume e 
necunoscut, şi-arată iubirea pe care o are“ (şcolarism din 
cele mai vulgare). 

Și acum, o definiţie: 

„Lucrarea în care se întrupează o stare sufletească (99), 
se numeşte poezie, adecă v operă cn fond poetic“. Autorul — 
sau autorii — cred că „stare sufletească“ e identice cu sentiment! 
TE apa altă doină „spune ? (tot cu cifră!) fapte caracteristice“. Iar la 


pag. 59: „Agamemnon avusese patru copii: 3 fete și 1 băiat“, deci — 
statistică | 

Iav poezia lirică e aceea în care „se exprimă direct sen- 
timentul poetului“, Dar când poetul îşi exprimă sentimentul, pro- 
iectându-l asupra altor ființe sau chiar asupra naturii neiusufleţite, 
mai e și atunci exprimat direct? 

Altă definiţie: „Poezia lirică în care poetul îşi întrupează 
starea sufletească servindu-se(?) de un sentiment de iubire 
avântată se numeşte odă“. 

Im afară de formularea încurcată a definiţiei, cetitorul atent 
va mai remarca amănuntul ortografiie că lipsesc două vir- 
gule: ună, înainte de „servindu-se“, alta, după „avântată“. Să nu 
ni se spună că şicanăm pe autori pe chestie de virgule: D-lor 
ignuvrează mereu virgula la construcţiunea ge- 
rundială şi la cea participială, indentificându-se astfel 
cu recaleitranţa marei majorităţi a elevilor în chestiunea aceasta. *) 

Probe de neglijenţă în text: 

În „Rugăciune“ de Eminescu, lipsește versul 

„Inalţă-ne, ne mântuie“. 
Nu credem să fi fost cenzurat de autori, ca versul 
„Copilaşi în pielea goală“ 
(într'o doină de Alecsandri), căzut victimă pudicităţii peda- 
gogice (pag. 12). 

La „Stelele mm cer“, înzădar căutăm numele lui Eminescu. 

La pag. 46 s'a putut să rămână următoarea eroare — 
tipografică negreșit, dar de neiertat întrun manual şcolar: 
„Dintre preoţii noștri cei ce au scris idile frumoase sunt: V. 
Alecsandri ete.... (Şi iar lipsesc două virgule: după „noştri“ şi 
după „frumoase“). 

> — O parte reuşită a cărţii sunt lămuririle istorice şi teore- 
tice, privitoare la genul dramatic. Dar şi aci dăm de inadvertenţe 
ca aceasta: 

„Culminaţia este momentul când situația eroului principal a 
ajuns la extrem (?), aşa că trebue să urmeze un sfârșit bun 
sau rău“. Nici de cum! Așa cum e formulată, definiţia aceasta 
are în vedere mai curând ceea ce teoria germană numeşte 
„Moment bec legten Spannung«, momentul suprem dinaintea desno- 
dământului, când, în tragedie, intervine o ultimă speranţă pentru 
erou, iar în comedie, o ultimă piedecă, de învins. 


*) La pag. 59 lipsesc 8 virgule de felul acesta (8!) 

Iar culminaţia e acel punct în desfășurarea conflictului, unde 
una din cele două voințe în luptă şi-a ajuns ţinta sau e aproape 
de ea sau are măcar iluzia de a şi-o fi atins. Schimbarea bruscă 
ce se produce după acest moment culminant este peripeţia, pe 
care manualul nostru o defineşte de tot greşit, când zice: „În 
cursul acţiunii, eroul principal își poate schimba atitu- 
dinea. Această schimbare se numeşte peripeţie“. Dar peripeţia 
nu e o schimbare în atitudinea eroului, ci e schimbarea sorții, a 
împrejurărilor, care nu „poate“, ci trebue să se producă în dramă. 

— A fost o idee bună a face să urmeze, după Electra, 
Hamlet — bună, pentrucă dă prilej de a studia tratarea aceluiaș 
motiv în epoci și stiluri atât de diferite. Dar reproducerea textului 
d-lui A. Stem — traducere atât de defectuoasă şi de inestetică — 
a prilejuit o sumă de erori ortografice, pe care autorii — 
conform cu o practică prea cunoscută — nu le-au mai corectat. 
Sunt erori de tipul următor: 'ţi-aș, nw'i, iaţi, căii, din parteţi; 
voştrii; perzându-şi. La fel, în „Electra“, găsim mereu apostroful, 
aplicat, fără nici un rost, în locul linioarei; deci, nu numai: căi, 
ni'i, taiețţi, spuneţi'mi, dar şi: Pam, Vai, lau; făcuto, şi chiar: ia 
fost. Și totuşi, aceiași autori scriu în cartea de limba română 
pentru clasa a Il-a, la pag. 155: 

„Vorbele care nu formează silabă se leagă cu linioară de 
cuvintele cu care se rostec împreună: Tu-i ceri să-ţi numere toate 
şi el dator te mai scoate. Nu-i coasă de mătase. Câtu-s de bune!“ 
Dar unde să găsească elevul ortogratia model, 
care nu poate fi decâta Academiei, dacă nu în ma- 
nualele de şcoală și, îndeosebi, în cele de limba 
română? 

Chestiunea aceasta, ortografia şi punctuaţia manualelor, ar 
merita un studiu special și ar trebui să fie obiectul unui memoriu 
cătră onor. Minister al Instrucțiunii. Un astfel de autor e şi d. 
Petru P. lonescu, cu oribilele sale „Elemente de socivlo- 
gie“, carte indigestă, care reuşeşte să incurce definitiv minţile 
elevilor prin sumedenie de clasificări, de note şi note lu note și 
de savantlâc de prisos. D-l Ionescu 1) nu uplică virgula înaintea 
conjuncţiunii adversative ci, 2) are şi D-Sa slăbiciunea cifrelor, 
scriind: „Ce se înţelege prin aceste 2 cuvinte“; „Activitatea inte- 
lectuală a omenirei se împarte în 2 mari grupe bine distinete“ 
etc. 3) are mania majuseulelor; serie: „Mediul, Rassa, Sufle- 

tul şi Timpul sunt Condiţiunile de Existenţă ale oricărei societăţi. 
Să studiem așa dar aceste 4 condițiuni esenţiale“. 4) D-Sa scrie, 
de două ori la acceaşi pagină (113) „să i-a(!!) parte la con- 
ducerea ţării“. 

Dar să ne întoarcem la manualul d-lor Chelariu și Struţeanu. 

„Rața sălbatică“ de Ibsen, ca probă de dramă realistă modernă, 
depăşeşte hotărit nivelul elevilor de clasa a V-a. Era de preferat 
d.e. „Un duşman al poporului“. Și apoi cu o notiţă de cinci rân- 
duri (pag. 405), nu se pot edifica elevii asupra unui autor atât. de 
profund şi atât de străin sufletului românesc. 

Dar acum, o culme, o perlă de definiţie: 

„Drama în care se întrupează prostia vmenească ce vrea să 
treacă, drept supremă înţelepciune se numeşte comedie“. Și autorii 
mai au imprudenţa de a adăoga: „Acest fel de prostie se numeşte 
prezumţioasă“. Îţi vine să zici, ca Pristanda: „Curat preziumn- 
țioasă !*... 

Genul retoric e tratat bine; o alegere din cele mai fericite 
e pledoaria lui Delavrancea în procesul Caragiale-Caion. 

În rezumat, manualul reclamă o revizuire temeinică, dacă e să 
fie menţinut în învăţământ, după ce anul trecut a fost introdus, 
mai mult fiindcă apucase să apară înaintea altora. 

Şi ne mai întrebăm: Cum înţeleg să-și facă datoria 
specialiștii din Minister, când aprobă manuale în 
aşa condițiuni? 

Victor Morariu 


Multe și mărunte.... 


Creangă în ucraineşte. — În anul 1912 informam revista 
„lon Creangă” că se pregăteşte o traducere a întregii opere a 
lui Creangă în limba ucraineană. Această lucrare se şi începuse 
cu multă stăruință de profesorul ucrainean Vasile Simowycz (pe 
atunci la Cernăuţi, iar acuma la Praga), care întreținea relaţiuni 
de prietenie cu Gheorghe Tofan şi cu alţi Români și căuta o 
posibilitate de înţelegere, şi pe teren politic, între Românii şi 
Ucrainenii din Bucovina. În urma îndemnurilor venite din partea 
d-lui Simowyez au apărut un şir de lucrări, ca de p. traducerea. 
nuvelei Alexandru Lăpuşneanu, care sa publicat întrun 
calendar, o schiţă a istoriei literaturii române, scrisă de subsem- 

natul şi tradusă de d. Sim, care a apărut în revista „Nedilea“ 
din Lwow, în 1912, apoi traduceri din ucraineşte în româneşte 
ca de p. nuvela din viaţa basarabeană Pe cuptor de M. Coţiu- 
binschi (tradusă de d-l V. Marcu şi de mine), care a apărut în 
„Junimea Literară“ şi altele. 

D-ra Ecaterina Mandicevschi, îndemnată şi ajutată deaseme- 
nea de d-l V. Simowyez, a tradus din Creangă în afară de Popa 
Duhu (vezi „Făt-Frumos“ 1930, Nr. 1) şi Amintirile din 
copilărie. Traducerea Amintirilor a apărut în foiletonul 
ziarului „Nowa Bukowyna“, Cernăuţi An. 1914, N-rele 42 (22 Iulie), 
43 (26 Iulie), 45 (2 Aug), 48 (16 Aug) şi 49 (23 August). Din 
cele patru capitole ale Amintirilor au apărut primele două în 
întregime, iar din al treilea numai începutul (Humuleştii şi împre- 
jurimile), căci... era vara anului 1914; războiul începuse şi ziarul 
își întrerupse apariţia, la Cernăuţi, scoțând încă un singur număr, 
N-rul 50, în 19 Noemvrie, în care însă traducerea nu se continuă, 
D-l V. Simowycz nu sa întors, după războiu, în România, și pro- 
babil nici nu şi-a mai continuat această activitate. 


o) 


Pentru biografia lui Gheorghe Asachi. — Studiul istoric 
Raiana Hotinului în timpul ocupaţiei austriace... 
Cernăuţi 1930, publicat de dată recentă de d-l S. Reli, constitue 
o contribuție valoroasă pentru cunoaşterea biografiei lui Gheorghe 
Asachi. Aflăm aici date precise despre „ober-protopopul“ Lazar 
Azachievici, tatăl lui Gh Asachi, din anii 1788—1792 și despre 
peregrinările sale (probabil fiind însoţit de soţie şi de micuțul 
Gheorghe, care se născuse la 1 Martie 1787 sau 1788) prin 
Hotin, Bucovina și Lwow. În baza acestui studiu se vor putea 
completa și lămuri în bună parte locurile obscure din biografia 
lui Gh. Asachi, dată de d-l E. Lovinescu și de alţii. Studiul d-lui 
Reli va fi, sperăm, un îndemn şi pentru alţii ca să caute alte 
izvoare relative la familia Asachi, în Bucovina. Astfel ni se pare 
că şi Ohristof Issakiewiez, născut la 1842 în Cernănţi şi fost 
câteva decenii învăţător în Rădăuţi, descinde din aceeaş familie. 


N. Teaciuc-Albu 


5) 

Iarăşi substratul folclorice din Ivan Turbincă. — Între- 
gindu-și știrile din „Făt-frumos“ 1930, 5-—10, d. Gh. Bogdan- 
Duică ne atrage atenţia asupra poveștii Tudor, spaima dracilor 
(din broșura Gh. Tulbure, Când umbla Dumnezeu cu Sân- 
Petru pe pământ, Oradea 1928) — poveste care prezintă coin- 
cidenţe cu Turbincă al lui Creangă. Mănuncbhiul lui Gh. Tulbure, 
nou cumu'i, stă la îndemâna orcui vrea să paralelizeze. Noi ne _Li- 
mităm de-a mai reţine (iarăși din bunăvoința maistrului Gh. Bogdan- 
Duică) următoarele precizări ale lui Gh. Tulbure pentru al său 
Tudor: „Povestea lui Tudor spaima dracilor . . . este culeasă 
din popor!) ca toate celelalte. O parte mi le-au cules învățătorii 
din părţile acestea, o parte elevii mai mari din şcolile satelor, tot 
la îndemnul dascălilor mei. Natural ei le-au transcris stângaci, naiv 
şi fără nici un stil, uneori prost de tot; care cum sa priceput. Eu 
am selecționat ce-a fost mai bun ca idee şi ca structură, și pe urmă 
le-am pus altă carne pe schelet. Așa cum m'a ajutat mintea, 
se'nţelege. Din fondul lor sufletesc, din firul povestirii însă, n'am 
omis şi mam adaus nimic Numai haina literară este a mea. 
Tudor deci nu este nici imitație după Creangă, nici 
creația mea. Dacă nu mă'nșel, mi l-au trimis din comuna Roșioiri 
jud. Satu-Mare. In acelaș timp am mai avut una, aproape cu acelaș 
subiect, dar mai scurtă, din com. Borod, jud. Bihor. Le-am contopit 
pe amândouă, luând dela cea din Borod numai partea ce priveşte 
păţania lui Tudor cu Moanitea, pe care o păcăleşte în chip atât de 
orginal și ingenios. Restul era asemănător sau neinteresant. Am 
botezat-o „Tudor“ ete. așa din capul meu, după cum şi la celelalte 
titlul e al meu Când o scriam, am văzut imediat că seamănă cu 
Ivan Turbincă. Am făcut-o însă fără să mă uit sau să mă gândesc 
la a lui Creangă (pe care o citisem ca elev), ca nu cumva să fiu 
influenţat şi să-l imit. Mi sa părut că tocmai aici stă valoarea ei. 
Este o variantă poporală a lui Ivan Turbincă, din 
părţile nordice ale Ardealului. Deci trecută din gură în 
gură şi supusă unor influențe locale și adause de imaginaţie, obiș- 
nuite și firești la toate poveştile.“ (După seris. d-lui Gh. Tulbure 
cătră Gh. Bogdan-Duică, scris. datată: Oradea, 10 Dec. 1929). 


1) Bublinierile d-lui Gh. Tulbure. 

Cronică 
UE DOZEI A DEI SIE INI SEI RES IT D TERESLO GAZELE RISE 


Ecou academic... pentru Bucovina pierdută! 


D-l prof. univ. Leca Morariu a rostit (la 26 Februarie 
a. €.) ex. catedra în cursul său de literatură română 
următvarele : 

Strajă a culturii, a sufletului românesc cum ne 
Simțim şi cum trebue să fim, avem datoria de a ne 
sesiza de un macabru spectru în viaţa noastră naţio- 
nală. Două-trei zile înainte de..... recent-încheiatele 
evenimente electorale (!...), telegrame arhiurgente(!...) 
octrouau şcolilor primare de peste Prut 6 ore de limbă 
ucraineană la săptămână. Nu insistăm! .. Faptul e îm- 
plinit şi impune anumite concluzii. Şi nu ne îndoim că'n 
fața acestui semnal de alarmă, studențimea română va 
ști și dânsa să-şi mobilizeze conștiința de rasă!... 

(După ziarul „Conştiinţa românească“, Cernăuţi 
Ani. | 1930" Nr. 0 = zero). 


e 


Iuda Iacobanul! — Deputatul I. Iacoban care intervenia 
deunăzi în parlamentul României pentru introducerea a 6 ore de 
ucraineană în şcolile primare de peste Prut, şi-a luat răsplată, 
cuvenită! În şedinţa din 5 Aprilie a. c, societatea studenţească 
„Junimea“ (Cernăuţi) l-a exclus pe „trădătorul Iacoban“ „cum 
infamia“ din rândurile membrilor săi emeriţi. În zilele noastre, când 
opinia publică, pas de pas e pălmuită de cel mai pervers cinism, 
când d. p. un antagonist al statului şi neamului român ca Krakalia 
e premiat cu 800.000 lei -- decorație, — când indivizi certați cu 
cinstea (încât împotriva lor se iau sancţiuni chiar şi n „Monitorul 
oficial“) ajung primari de municipii, — când coloniștii români (din 

Dobrogea şi din Nordul Bucovinei) sânt zugrumaţi de chiar re- 
prezentanţii statului, — când, în sfârşit, de dragul idolilor politiei 
orce imposibil devine posibil, — e bine că straja (mai puternică 
decât. orce putregai oficial) a opiniei publice e trează! 
d 
Istroromâna, limbă oficială în Italia. — Primim din Val- 
darsa (Susn'evița), care-i centrul Istromânilor de sub Monte-Mag- 
giore, următoarea triumfătoare știre semnată de vicepodestatul 
Fabio Branca: „Ho introdoto in Uificio Vesclusivită del rumeno ; 
cosi tutti gli abitanti del Comune, anche quelli che usualmente a 
casa non parlano il rumeno, ad esprimersi (juando vengono in 
Municipio in lingua rumena oppure in quella italiana“ (— Am 
introdus în oficiu exclusivitatea limbii române; încât toţii locuitorii 
comunei, şi cei cari acasă de vbiceiu nu vorbesc româneşte, când 
vin în Municipiu trebue să se exprime în limba română sau în 
cea italiană“). — In postseript: „Ho imparato a parlare questo 
dialetto e sono contentissimo“ (—— Am învăţat să vorbesc acest 
dialect şi sânt foarte muţumit). - 
35 
Ce podoubă de „ministru“ hrăneşte biata Romanie la 
Roma?—...Dacă înta”o scrisoare recentă dela Roma cetim urmă- 
toarele: „M. Bartoli a fost la Roma în April la Congresul de 
studii romane, şi a voit să vorbească cu ministrul Ghika *) ca să-l 
roage de-o intervenţie oficială în chestia Istro-Românilor; dar 
timp de 4 zile d. Ghyka wa voit să-l primească“!!! 
ste 
Lui Constantin Berariu. — "Toată admiraţia pentru felul 
cum „Junimea literară“ a d-lui Nistor ştie să cinstească amintirea 
regretatului fruntaş al literaturii bucovinene C. Berariu. Omapgiul 
comemorativ (1930 Nr. 1—4) nu sa sfiit nici chiar de jertfa de 
a publica în întregime cele din urmă lucrări ale defunctului; tra- 
ducerile (extrase şin volume): Clopotul scufundat de Ger- 
hard Hauptmann şi Orcine de Hugo von Hoffmannsthal. 
e 
Violoncelistul Papazoglu. — La Cernăuţi (20 Febr.) un con- 
cert. al violoncelistului Papazoglu (acum profesor la Conservatorul 
Cernăuţean), menit să menţină la înălţimea anilor trecuţi prestigiul 
înaltei noastre instituţii muzicale. Leca Morariu 
") Deci: ministrul Ghika, nu Ministrul Ghica! 

Suceava culturală. — „Ateneul român“ prezidat, de inimosul 
N. Caba înregistrează următoarele conferinţe: 1). Prof. univ. V. Grecu 
Imperiul bizantin 2). Prof. univ. Leca Morarin Copilăria lui 
Eminescu (21/3) şi Eminescu elev (23 și 24/3) — tustrele 
conferințele cu proiecţiuni, venitul lor net de 2.700 lei fiind menit 
pentru buletinul „Mihai Eminescu“ 3) Prof. univ. Dr. Victor Morariu 
Romantismul lui Eminescu. — „Liga culturală“ prezidată 
de Păr. protesor 'Peodor Coclici, a aranjat în fiecare Duminecă d.a 
câte o conferinţă cu sujet religios Afluenţa publicului din Suceava 
și din satele vecine fu atât de mare, încât încheierea conferinţelor 
a trebuit făcută în biserica Mirăuţilor. Între conferenţiari a fost 
(la 2/3) si Păr inspector misionar Dr. Orest Tarangul, vorbind 
despre Biblie, lămurind geneza acestei „cărţi a cărților“ şi indi- 
când cum trebue cetită pentru a nu o înţelege greșit. Ultimele trei 
conferințe fură ale Păr. Coclici: Cătră Domnul ridicaţi-vă 
inimile!(9/3); Sfânta Cruce (16/3) şi Martiriul creștin (23/3), 
tustrele cu proiecțiuni. — Soc. de cântare „C. Porumbescu“ şi-a 
inaugurat activitatea anului c. cu reprezentaţia (10/4) comedie cara- 
gialiene O scrisoare pierdută, având concursul apreciatului 
societar al Teatr. Naţ. Cernăuţean, d. Grigore Vasiliu (— Dan- 
danache). 

Între faptele Ateneului Sucevean mai trebue reținut că 1) a 
publicat Călăuza Cetăţii Suceava de V. Ioboş-Boca (9.950 lei); 
2). a dăruit soc. „0. Porumbescu“ 2.000 lei p. sceneria reprezen- 
tațiilor teatrale; 3). a luat o acţiune li „Casa Naţională“ (5.L50lei.) 


XE 


Teatrul Naţional Cernăuţi, la Suceava. — Un fericit des- 
călecat (la 12 şi 20 Martie) cu Legea iertării de Lavedanși 
Ginerele d-lui prefect localizare de P. Gusti. Maistrul Mişu 
['otino, însoţit de d-nele E. Mironescu, Annie Capustiu şi Balaban 
precum şi de d-nii I. Economu și Balaban sau bucurat, de succese 
triumtale. 

*% 

Turneul C. Mărculescu. — La 28 Martie compania dramatică 
— încă nu destul de omogenă — C. Mărculescu, s'a oprit la Suceava 
cu Lupta între femei comedie în 3 acte de Seribe şi Legouve. 


* 

Desrobire economică şi... sufletească! — În toiul atâtor 
sterpe vânzoliri „antisemite“, e o adevărată binefacere să poţi 
semnala biruinţi reale din războiul nostau de desrobire economică. 
Societatea „Meseriaşul român“ din Cernăuţi condusă de d Ale- 
xandru Ursu (maistru frizer), ne pune în faţa unor adevărate 
minuni. Cele de ieri le cunoşteam: Banca „Meseriașul Român“, 
o foarte serios acreditată instituţie, financiară şi internatul „M. R.“ 
(condus de vrednicul director Traian Ilcău), citadelă a peste 
100 elevi meseriaşi români lar iată că de fapt acest „Meseriaş“ 
e şi „Român“! Un ciclu de zeci de conferințe publice aranjate 
în pragul acestei primăveri la Cernăuţi de soc. „M. S.* şi ţinute 
de fruntaşi intelectuali Cernăuţeni, ne-a dat, pentru toţi meser- 
iaşii muncii românești, ceea ce, deocamdată, încă nu ne 
poate da d.p. „Societatea p. cultură“. Revelația însă fu să vină în 
seara de 2 Faur, când corul meseriașilor, cor alcătuit şi dirijat de 
d-l ...avocat Dr. Aurel Morariu, a uimit cu un atât de format, 
debut. Si ne întrebăm: De ce oare n'ar înimeri odată, o singură 
dată, şi gălăgioasa svastică pe acest fel de drumuri, pe acest fel 
de cărări ? 

4e 

„Noaptea Sf. Gheorghe“ Veterana „Armonie“ dela Cernănţi 
şi-a ispăşit în mod briliant îndelungata muţenie, dându-ne, sub 
rutinata boghetă a d-lui Amuliu Liteanu, la 19 şi 20 Martie, două seri 
„Noaptea Sf. Gheorghe“ de "Tudor Flondor. Prin cuvântul festiv 


rostit de Leca Morariu, serbarea se afirma — așa cum fusese a- 
fişată — şi ca Festival Flondor. 


Veşnic întinerită din bogatele rezidnuri ale tradiţiei sale, 
„Armonia“, condusă azi de talente ca Amuliu Liteanu și Gh. 
Ucraineţ, a adus o serie de surprize pentru Cernăuţul care stă să-şi 
creieze o operă românească. Emineniul talent actoricesc al d-lui Gh. 
Ueraineţ (ţiganul Ulcică) a fost şi rămâne arhiapreeiat, Înaltele 
facultăţi artistice ale altistei Octavia Lupu-Morariu (Chivuţa) sau 
vădit, de aceeaşi calitate şin jocul scenic, realizându-i un... debut- 
nedebut. D-na Elisa Grunichievici (Viorica), un sopran de rară su- 
gestie. Un pronunţat talent dramatice, d-ra Eugenia Sepciuc (baba 
Rodica). D-l Radu Bâcu (primarul), bas abundent-generos. Remar- 
cabile calități în vocile d-lor Casian 'Tuşinschi (Ionel), Dim. Sto- 
roşciuc (bulibaşa) şi Alex. Ivanov (Nicolae). Şi, ca să completăm 
registrul cronicărese: d-ra Felicia Simighinovici (Stana) şi d-l Ilie 

Craia (vechilul), corecţi. Un balet care face iarăşi dovadă de mul- 
tilateralul talent al d-lui Gh. Ucraineţ (şi al minusculei protagoniste 
Mara Andruhovici) desăvărşia impresia de complet al acestor mari 
spectacole, vrednice de zilele de glorie ale Armoniei. 


E 
.î. 


O pildă şi pentru alţii. —P. C. Sa Arhimandritul Pancratie 
Sidorovici (Suceava) a închinat Muzeului Mitropolitan dela Cernăuţi 
o minunată cruce de chiparos ferecată în argint-aurit şi sculptată 
în măiestrite miniaturi, — cu inscripţia: „Această sfântă cruce 
aparținea Mitropolitului Teofil Bendela (1873-1875) şi după moartea 
acestuia, devenind în posesiunea mea, o hărăzese acum Muzeului 
Mitropolitan din Cernăuţi. Suceava la 20 Martie 1929. Pancratie 
Sidorovici, Arhimandrit-Staurofor“ 


AL. Criţă 


De-ale Administraţiei 


Fondurile revistei „Făt-frumos“ au mai sporit cu următoarele 
daruri: 200 lei dela d-l Partenie Siretean, dir. gen. de finanțe 
î. r. Cernăuţi; 180 lei dela d-l Dionisie cav. de Sorocean, profesor 
Rădăuţi și 150 lei dela d-l Nicu A. Sulcină, preşed. de tribunal 
Rădăuţi. —- Onoare celor ce ştiu să profeseze jertfa culturală! — 


Ne facem apoi (cum făgăduiam) datoria de a da în vileag 
numele acelor recalcitranţi restanţieri ai noştri cari de aci înainte 
vor avea cinstea de a răspunde avocatului nostru, d. P. Marceanu, 
Ilișești, deci: Grigori Guţu, revizor de telegraf Gara Lujeni p. 170 lei; 
loan Ghiuţă, paroh Teodorești (j. Suceava) p. 320 lei; Aurel Câmpan, 
învățător Liuzii- Humorului, p. 240 lei; loan Boca, preot Valea-Seacă, 
p. 150 lei; Dr. llie Bruja, Cernăuţi, Spit. central p. 400 lei; D. 
Moldovanu, director regional al Basarabiei p. 320 lei; 
loan Nisioi, paroh  Corovia p. 250 lei, Eusebie Popovici, avocat 
București p. 500 lei; Căpitan N. Vlădulescu, Cernăuţi, lic. militar 
p. 420 lei. — Şi fiindcă avem curajul de a-i da orcui ceea 
ce i se cuvine, lista aceasta va continua, fără de nici un fel de 
consideraţie pentru ighemoniconul celor ce refuză să-şi facă da- 
toria faţă de jertfa noastră! Trăim numai din abonamente și 
din darurile binevoitorilor noștri adevăraţi intelectuali buco- 
vineni! Nu beneliciem de niciun favor oficial şi nici măcar de . . 
pensioare de „inalți“ regenți! Deacea cu îndârjire ne ştim apâna, 
existenţa! 


Fulgeraţi de îndârjită durere vestim tuturor Românilor că 


Moldovenia din Nordul Bucovinei 


după necurmată bolişte politicianistă, a răposat (vremelnic) în 
Februarie 1930, decând, 6 ore de limbă ucraineană în școlile 
primare de peste Prut, vor să nizi înstrăineze până şi pe ne= 
vinovaţii copii ai proaspeţilor colonişti români din... republica 
lui Krakalia. Dar ca niște binecredincioşi creştini ce sântem, nu 
pregetăm de a crede întru 


Învierea morţilor !... 


Ecou academic... pentru Bucovina pierdută ! 


Dal prof. univ. Leca Morariu a rostit (la 26 I*ebruaric a. c.) ex 
catedra în cursul său de literatură română următoarele : 

Straţă a culturii. a suflefului românesc cum ne simţim şi 
cum trebue să fim, avem datoria de a ne sesiza de un macabru 
spectru în viaţa noastră naţională. Douăztrei zile înainte de... 
recent=încheiatele evenimente electorale (!...), telegrame arhiz 
urgente (1...) octrouau şcolilor primare de peste Prut 6 ore de 
limbă ucraineană la săptămână. Nu insistăm !... Faptul e îm= 
plinit şi impune anumite concluzii. Și nu ne îndoim căn fața 
acestui semnal de alarmă, studentimea română va şti şi dânsa 
să=şi mobilizeze conştiinţa de rasă !. .. 


ie IE Dezo bucată de vreme cărţile edituri= 

ÎI YA DIN lor „Cultura Naţională“ şi „Cartea 

" românească“ apar mai întâi în vitrinile 

librăriilor minoritare circumcise, şi abia mult mai târziu în celez 

lalte librării ! Inţelegem prea bine trucul şi trustul ! Deaceea voi 

Români integrali nu vă pripiți cu cumpăratul, ci aveţi totdeuna 

2=3 săptămâni de răbdare, pentru ca să sprijiniți cu banul şi 
cu sângele românesc, comerțul românesc ! 


Nu uitaţi de fondul cultural istrozromân ! Darurile 
adresaţizle revistei „Făt=Frumos“ ! 


Reclama poate ajunge sufletul comerţului ; dar reclama 
spirifuală e chiar triumful comerțului ! 


. SI Nici chiar 
Miere naturală . 
| ou ua ul Deraina de peste Prut 
mai dulce şi mai veritabilă decât vă= 


duvele de războiu din circumscripția || nuzi atât de solidă şi durabilă ca 


electorală Cernăuţi furnizează mobila făcută de 
VICTOR ANTONOVICI ALEXANDRU ȘOTROPA 

apicultor în Valea=Putnei Jud. Câmpu= maistru tâmplar 
lung (Bucovina) ă 80 lei kg. SUCEAVA, strada Lascar Luţia. 


Să râdem! Râsul e semnul sănătăţii! 
Culmea indignării conjugale. — A! Dar bărbatul meu e un nemernic! 
Un mincinos! Pur şi simplu mincinos! Zice că pleacă pe două zile şi chiar 
în scara zilei celei dintâi se întoarce acasă '!— 


PETRE MARCEANI 
AVOCAT ILIȘEȘTI (BUCOVINA) 


Noua adresă a revistei „FătzFrumos“ e: Suceava, str. Lascar Luţia ! 


Doctorul LAZAR DRANCA 


medic legist al tribunalului Cernăuţi 


fost asistent de clinică, fost medic la Spitalul Central Cernăuţi, 
şiza instalat Cabinetul în 
CERNĂUȚI, Palatul Naţional, Piaţa Unirii 3, etaj 1 stânga 
Consultă 
toate actele şi expertizele medicozlegale precum și boli interne 
zilnic între orele 21/» - 5 d. a. 
dând orce sfaturi şi îndrumări medicale. 


MIRAL ILNIȚONI | Farmacia N, CABA [ Restanrantul PRATAN 
SUCEAVA 


strada Regele Ferdinan 


Coloniale şi Bodegă d Ana şi raian Pauliuc 
SUCEAVA Farmacie de elită — toarte SUCEAVA 


viszâzvis de tribunal. za ff zare visâzvis de tribunal. 


Restanţicrii revistei „Fătel'rumos“ vor răspunde pentru neplata abonamen= 
telor în faţa barci justiciare ! Frate ca frafe, dar brânzazi pe bani ! 


Delui David Hascăl, Paltinsasa (Bucovina). — Inseratul Dzvoastre nuzl 
putem primi, fiindcă facem reclamă: ) numai firmelor creștineșii: 2) munai 
firmelor reale, p. al căror serviciu cinstit ne luăm toată răspunderea ! 
a 
Vindem colecţii complete din „lătzfrumos“ ! An. | 1926 : 300 lei; [] 1027: 

200 lei; IL 1928: 150 lei; IV 1929: 200 lei! 


PĂZEȘTE=TE, MOLDOVO, DE HIDRA UCRAINEANĂ!!! 


A apărut fascicola 1 şi 2 din 


Buletinul Mihai Eminescu 
redactat cu concursul lui 


Cih. Bogdan-Duică şi G. Ibrăileanu 
de Leca Morariu. 


"| Redactia şi Administraţia: Cernăuţi, 


str. Arh. E. Popovici 4. 


Abonamentul (achitat antecipativ !): 
150 lei pe an! 


Să râdem! Ca să nu... plâna 
gem în zilele celui mai puţin româz 
nesc guvern al RomânieizMlari !.... 


in toiul vorbei 


— Leai mai reclamat odată ? 

— Da! De două ori! 

— Ai fost va să zică măritată ? 
— Da! De două ori! 

— Și câţi ani ai? 

— Douăzeci şi doi!... 

— Odată sau... de două ori? 


PROMOVAŢI 
Opinia pubiică nepoliticianistă 
răspândind revista independentă şi 

integralzromânească 


„FĂT-FRUMOS“ 
LEGĂTORIA DE CĂRȚI 


a Mănăstirii Sf. loan, Suceava 
execută creştineşte (ieftin şi trainic) 
orice lucrări de legătorie ! 


Cumpăr colecţii complete din rez 
vista „Familia“ (Iosif Vulcan) 
LECA MORARIU, prof. univ., 
Cernăuţi, str. Arh. E. Popovici 4. 


Vindem tolecții complete (cu indice) din 
Revista „FĂT=FRUMOS“ 
An. | 1926: 200 lei; An. IL 1927 şi 
An. III 1928 câte 150 lei; An. IV 1929: 
200 lei. — Rev. „FătzFrumos“ Suceava, 
Str. Lascar Luţia 1. 


Nu uitaţi de bustul lui Ciprian Porumbescu! 


-PEPRE MARGE ANU 


AVOCAT 


ILIȘEȘTI 


Nici 


BUCOVINA) 


Bacalaureatul dela Folticeni (1930) 


nu întrece în promptitudine şi... 


cinste ... serviciul apiculforului 


M, CRISTEA, CARANSEBEȘ 


care oferă „miere“ naturală (numai en gros!) în cantități de câte 
150.000 lei la lună! 


!! Clinica Dr. O. FERLIEVICI, Suceava |! 


Delui- Gyula Bulgarofof, Blaj (la Argheal). — Ne întrebaţi ce va 
să. zică „integral-românesc“ ? Foarte simplu ! Integralzromânesc = 
român -A- creştin -+- nepolitic! 


Reclama poate ajunge sufletul comerțului! — Dar reclama 
spirituală e chiar triumful comerţului ! 


CEA MAI MARE LIBRĂRIE ROMÂNEASCĂ 
A BUCOVINEI 


OSFASIL ROMAN" 


Telefon 658 (A. ROȘCA) Telefon 658 
Piaţa Unirii Nr. 2 CERNĂUȚI Piaţa Unirii Nr. 2 


Asortată cu toate cărţile literare, ştiinţifice, didactice pentru univer= 
sitate, licee, şcoli comerciale etc. — Cărţi franceze şi germane se 
furnizează foarte avantajos ! 


— Cea mai bogat asortată papetărie ! — 


Furnizează în prețuri de reclamă (cele mai ieftin posibile): hârtie de 
scris, durchşlag, liniată, de cont curent, de desemn, pergament, am= 
Dalai etc. ; plicuri comerciale, oficiale, de pânză etc. ; cerneluri Peli= 
kan, L eonhardt etc. ; tuş pentru ştampile, desemn efc.; hârtie de 
scrisori în mape şi casete ; panglici pentru dactilografie elc. etc. 


In provincie se trimite şi contra ramburs ! 
Nu uitaţi de fondul cultural istroromân! E vorba de 
înființarea unei reviste naţional=culturale pentru cei mai uitaţi 
fraţi ai noştri! Ofrandele se adresează revistei tal ăt=Frumos“, 
Suceava, Str. Lascar Luţia 1. 


Mai ahtiat de o bună vilegiatură decât orice 


înalt Top de DeEnsicara sa 


e acum oricine! lDeaceea pleacă fără greş la celebra sta 


L| 
țiune climaterică | 
SOLCA (BUCOVINA) 
unde îl serveşte foarte prompt filiala 
| 
| 


| BANCA S SICENVE.ANĂ SOECA | 


NEPOTUL LUL LL MANID SĂTFRLIL: 
Şi tot nu te poți dispensa de CREMA ELIDA! Antisepică şi 


a — perfect igienică!  — — — — — - 


7 
FEAT-ERUMOS 
Revistă de Literatură — Artă — Ştiinţă — Viaţă socială 
Redacţia şi administraţia: SUCEAVA str. Lascar Luţia Nr. 1 
Fipare (rar dar temeinic): tot la două luni 


ABONAMENTUL (achitat antecipativ!) 


În "Țară: 200 lei pe an 
În Străinătate: 500 lei pe an 


CUPRINSUL: 
+ Moldovenia din Nordul 
Bucovinei 

R. Cândea Dr. V. Tarnavschi 

Gh. Braşoveanul Gh. Bogdan-Duică despre poetul 
C. Conachi 

lon Creangă Frângurele (Spicuri) 

G. Voevidca Melancolie (versuri) 

H. Gorovei Toader Bădeliţă (Vornic de 
Suceava) 

Leca Morariu La reluarea operei „Noaptea Sf. 
Gheorghe“ 

Lucian Predescu Creangă „Misiunea preotului la 
sate“ 

Leca Morariu Drumuri cirebire 

Victor Morariu Recenzii 

N. Teaciuc-filbu şi Leca Morariu Multe şi mărunte ... 

Al. Criţă şi Leca Morariu Cronică 


De-ale fidministraţiei 


"ezaxEXa” 


Bibliografie 


A apărut buletinul: 


MIHAIL EMINESCU 


Lămuriri pentru viața și opera lui Eminescu 
redactate cu concursul lui 


GH. BOGDAN-DUICĂ şi GG. IBRĂILEANU 
de LECA MORARIU 


Cernăuţi An. 1 1930 fascic. 1-a. 


Cuprinsul: Gh. Bogdan Duică, Vorbe de 'nceput; Victor Mo- 
rariu, Glosse eminesciene (lămuriri p. Epigonii); Leca Morariu, 
Eminescu (Note pentru o monografie): Cap. VI Copilăria lui Em. 
(cu 8 ilustraţiuni); I. Slavici, Scrisoare inedită (din 1871) d. Emi- 
nescu; Leca Morariu, Două autograme inedite dela elevul Eminescu 
(cu 3 ilustraţiuni); V. Bumbac, Versuri (din 1864) p. teatrul Fani 
Tardini la Cernăuţi; Leca Morariu, Multe și mărunte... 


Redacţia şi administraţia: Cernăuţi, str. Arh. E. Popovici 4 


Apare în 2—3 fascicole pe an. — Abonamentul 150 lei pe an. 
Se desface numai în abonament! — Nu face schimb cu nici o 
publicaţie periodică! 


(0) 


Leca Morariu, De-ale Cirebirilor 1: Texte din Susn'eviţa 
(Zezte, traducere şi nule) Cernăuţi 1929. 

Dr. 8. Reh, Bucovineni celebri în ierarhia Moldovei 
(177 7— 1850), Cernăuţi 1930. 

0. Berariu, Oricine (de Hugo von Hofmannsthal) Traducere, 
Cernăuţi 1930. 

C. Berariu, Clopotul scufundut (de Gerhard  Hauptmann) 
Traducere, Cernăuţi 1930. 

Arturi Gorovei, Alte vremuri (Amintiri literare), Folticeni 1930. 

G. Ibrăileanu, Studii literure, Bucureşti (1930). 

Dr. Carlo Tagliavini, Il „Lexicon Mursilianum“, Dizionario 
latino-rumeno-ungherese del sec. XVII, Bucureşti 1930. 

N. Petraşcu, Vasile Alecsandri, Bucureşti (19302), tip. 
„Bucovina“, ]. E 'Torouţiu. 

Jean Boutitre, La vie et l'oeuvre de Ion Creangă, Paris 1930. 


Preţul B35 Lei. 


